
מינהל תעשיות ועסקים – אגף רישוי עסקים מכרזים ושילוט 
עיריית נתניה – ועדת מכרזים מס' 59
          ביום שלישי  ה' חשון תשפ"ב 18.11.21

פרוטוקול ישיבה מס' 59 של ועדת המכרזים של עיריית נתניה

ביום חמישי  יד' כסלו תשפ"ב 18.11.21
דיון וועדת מכרזים בזום
משתתפים:

עו"ד משה לוי


מ"מ יו"ר הוועדה
מר אלי דלל


חבר הוועדה 
גב' טלי מולנר


חברת הועדה
הרב עקיבא יצחקי

חבר הוועדה 
עו"ד רומית סמסון

לשכה משפטית  
גב' רותי אלחייק


מנהלת מחלקת תקציבים 
מר נפתלי קאיקוב 

מנהל אגף רישוי עסקים מכרזים ושילוט
גב' לימור חיימוביץ

מנהלת מח' מכרזים וחוזים (מרכזת הוועדה)
מוזמנים:
גב' שלי הרפז גרינברג

מנהלת הפלנתניה
נעדרו:



עו"ד ענת לביא אזולאי

יו"ר ועדת המכרזים

עו"ד שירי חגואל סידון

חברת הוועדה
גב' תרצה גרינפלד

חברת הועדה

מר רן אלי אלוש


חבר הועדה
מר אמייה טגה


חבר הוועדה

מר יוסי ביטון


חבר הועדה

מר אפרים בולמש

חבר הוועדה
מר שגיא רוכל 


גזבר העירייה

עו"ד נילי ארז


היועצת המשפטית לעירייה

גב' עדנה קאיקוב

מנהלת אגף הגזברות
דיון לסדר היום:
1. פטור ספק יחיד לקוסמוס המרכז לציוד אסטרונומי ומדעי לשדרג את התוכנה ואת המקרן של הפלנטריום (מצ"ב חו"ד כנספח א').
מ"מ יו"ר הוועדה מר משה לוי:
בוקר טוב לכולם אנו פותחים את דיון וועדת המכרזים מי מטעם הפלנתניה?
מר נפתלי קאיקוב:
תציג את הנושא שלי הרפז גרינברג מנהלת הפלנתניה.
מר אלי דלל : 
שלום לכולם, אני נמצא באמצע ועדת התנועה עשיתי הפסקה להצטרף אז בואו נתקדם מה הבקשה?
מ"מ יו"ר הוועדה מר משה לוי:
אני מבקש כי שלי הרפז גרינברג תסביר למה מבקשים פטור ולא מכרז?
גב' שלי הרפז גרינברג: 
הפלנטריום הוקם בשנת 2015 , המקרן והתוכנה של הפלנטריום עצמו נבחרו עוד בשנת 2012 ו-2013 בזמנו זה היה הטכנולוגיה הכי טובה והכי משוכללת, במקביל נרכשה מערכת טובה יותר במקומות אחרים בארץ אבל זה לא רלוונטי, מאז עברו כבר 9 שנים המקרן והתוכנה של הפלנטריום התיישנו, כמו שמחליפים מכשירים סלולרים ומחשבים ככה צריך להחליף גם את התוכנה, בעבר הייתה תוכנה שנקראת בשם דיגיסטאר 5 זו התוכנה שנבחרה ע"י מדרמה התורם, זו לא תוכנה שאני המצאתי או מישהו המציא בעירייה, מי שבחר את התוכנה היה מדרמה והוא שם את דיגיסטאר 5, בינתיים הם שכללו את המערכות היה להם דיגיסטאר 6 ועכשיו יש להם דיגיסטאר 7, אני משוויצה בכל מקום שהפלנטריום שלנו הכי טוב ולכן אנחנו צריכים לשדרג את המערכות, באותה נשימה עשינו בדיקה של המקרן, המקרן שלנו היום מקרין ב-7500 לומנס זה אומר סימונים של איכויות אני הולכת כמעט לשכפל את זה ל-12 לומנס שזה אומר שהתאורה תהיה הרבה יותר משמעותית מה שעוד במקרן הנוכחי אני מחליפה פעמיים בשנה 2 נורות זה עולה 7,500 ₪  כפול 2 זה 2 נורות אז כפול 2 כפול 2, במקרן החדש לא אצטרך להחליף נורות, מדובר בלד, לייזר ודברים אחרים.
מר אלי דלל :
מה גובה העלות החדשה?
גב' שלי הרפז גרינברג: 
לכל הדברים האלה ביחד, עשינו בדיקה גם מול גופי המחשוב בעירייה וגם עם עו"ד רומית שעשתה בדיקה מול הגופים השונים כי עדנה ביקשה שנבדוק את זה ובעצם מצאנו שצריך שיהיה ספק אחד שהוא זה שיחליף את כל המערכת, דרך אגב הוא זה שבנה את כל המערכת.
מר אלי דלל :
מה העלות?
מ"מ יו"ר הוועדה מר משה לוי:

300 אלש"ח.

גב' שלי הרפז גרינברג: 
מדברים על 300 אלש"ח כולל מע"מ.
מר אלי דלל :
שאלה נוספת, מה עושים עם המקרן הישן?
גב' שלי הרפז גרינברג: 
המקרן הישן ישאר אצלנו אני לא לוקחת אותו לשום מקום מתכוונת להשתמש בו במתקן אחר או שאולי נמכור אותו.
מר אלי דלל :
אולי יש אפשרות לעשות טרייד אין שהחברה תיקח אותו?
גב' שלי הרפז גרינברג: 
לא, החברה לא מוכנה להתעסק עם זה, זו טכנולוגיה ישנה.
מר אלי דלל:
אני מבין שבעצם יש ספק יחיד, עשינו פה קול קורא?
עו"ד רומית סמסון:
לא פרסמנו קול קורא כי אני אישית השתכנעתי שאין ברירה שזה מי שהתקין ועכשיו משדרג.
מר אלי דלל :
אוקי הבנתי בסדר. 

מ"מ יו"ר הוועדה מר משה לוי:
גם אם אין ברירה צריך לפרסם לא?
עו"ד רומית סמסון:
לא, זה ע"פ שיקול דעת.
מר אלי דלל :
מבחינתי אין לי בעיה לאשר.

מ"מ יו"ר הוועדה מר משה לוי:
אני מבקש שתשמעו נקודה אחת קטנה לפני שאנו מאשרים, שלי מכירה את הביקורת הקטנה והנחמדה שלי, אני חושב שהשקענו כלכך הרבה כסף בפלנתניה, רומית את יודעת את זה, ערימות של כספים, אני חושב שחובה על כל תלמיד נתניתי לבקר במקום הזה, לא יכול להיות שמגבלה של כמה שקלים אלי תמנע מאותם תלמידים להגיע, אני חושב שאנחנו כחברי מועצה ואתה אלי כמובן כסגן ועקיבא חבר מועצה הממונה על החינוך צריכים לגרום לזה לקרות.
עו"ד רומית סמסון:
מה הבעיה של הכמה שקלים?
מ"מ יו"ר הוועדה מר משה לוי:
אני אגיד לך, אני מאשר את הפטור, זה לא קשור אחד לשני, אני אגיד לך את הביקורת שלי, אני מתעסק גם עם נוער, חלקכם יודעים את זה ואלי בטוח יודע את זה ויש מגבלה למנהלים ולמנהלות להביא את הילדים עקב מצב כספי.
מר אלי דלל:
יש גם בעיה של עלות הסעות, זו נקודה חשובה.
מ"מ יו"ר הוועדה מר משה לוי:
נכון הסעות וכספים, אנחנו כעירייה השקענו הרבה כסף במדע ואנו לא קוצרים אותו.

מר אלי דלל:
יותר קל לבית ספר לאשר הסעה לחדרה ולא בתוך נתניה ואני לא מבין למה.

מ"מ יו"ר הוועדה מר משה לוי:
ממש ככה.

הרב עקיבא יצחקי:
משה ואלי, שלי הרב הראשי קלמן בר ואני עבדכם הנאמן ישבנו בישיבה לפני בערך חודש וקבענו תוכנית עבודה  ואיזה מתווה, יש כל מיני רעיונות משגעים ובעזרת השם זה יקרה.
מ"מ יו"ר הוועדה מר משה לוי:
יקרה בשנת תשפ"ב.

הרב עקיבא יצחקי:
כן תשפ"ב וזה ייתן מענה לכל מה שאמרתם כרגע.

גב' שלי הרפז גרינברג:
ישבנו גם עם יו"ר הועדים שגם הבינו את המשמעויות והכול וכולם עובדים על זה עכשיו.
מר אלי דלל:
יישר כוח אני חושב שאת מייצגת ומנהלת בצורה ראויה ונאותה את הפלנטניה, לא רק אני אומר את זה אני מביא את זה בשם הרבה מאוד אנשים זה מאוד מאוד חשוב, אפילו אני זוכר את המפגש עם השר הקודם אופיר אקוניס שהוא בא לביקור והתרשם בצורה בלתי רגילה.
גב' טלי מולנר – ושלי השמים הם לא הגבול תזכרי את זה.
מ"מ יו"ר הוועדה מר משה לוי:
יש מתנגדים לאשר את הפטור?
מר אלי דלל:
אני מפרגן לשלי הפסקתם אותי באמצע, תודה רבה, אני בעד.
מ"מ יו"ר הוועדה מר משה לוי:
הפטור מאושר פה אחד.
גב' שלי הרפז גרינברג:
מזמינה אותכם לבוא לבקר בפלנתניה, כשהכול יהיה מוכן, תודה רבה.
החלטה מס' 285
הוועדה ממליצה בפני ראש העיר לתת פטור ממכרז לקוסמוס המרכז לציוד אסטרונומי ומדעי לשדרג את התוכנה ואת המקרן של הפלנטריום.
ישיבה נעולה

____________




_____________


    נפתלי קאיקוב



          
       עו"ד משה לוי 
מנהל אגף רישוי עסקים מכרזים ושילוט



     מ"מ יו"ר הועדה
העתק: 

גב' מרים פיירברג-איכר    ראש העירייה.


מר יורם כהן
               מנכ"ל העירייה.


מר דב כץ

 מבקר העירייה.

